קרב בית חאנון (2023)

קרב בית חאנון היה קרב בין צה"ל לחמאס וארגוני הטרור האחרים ברצועת עזה, שהחל ב-29 באוקטובר 2023 והסתיים ב-21 בדצמבר 2023 כחלק מהלחימה ברצועת עזה במלחמת חרבות ברזל. הכוח המשמעותי שלחם בגזרה זו היו עוצבת סיני (אוגדה 252) וחטיבה 551. ביום השני למלחמה, 8 באוקטובר, פורסם כי חיל האוויר הפציץ כ-120 מטרות בעיר. בלילה שבין 28 ל-29 באוקטובר תקפה עוצבת סיני, בפיקוד תא"ל מורן עומר את שכונת הסביבון בבית חאנון ונכנסה אליה קרקעית. את ההתקפה הובילו כוחות עוצבת חצי האש, עליה פיקד אל"ם עידו קס. את ההתקפה הוביל גדוד 697 של החטיבה, שתחתיו פעלו גם פלוגת שריון מגדוד 8108 מעוצבת יפתח, ופלוגת הנדסה מגדוד 271. לאחר ובמקביל להפעלת אש אווירית וארטילרית לסיוע ותקיפת יעדים, תפס הגדוד את פאתי השטח הבנוי, הרג מספר פעילי חמאס והשמיד תשתיות אויב ואמצעי לחימה. מאוחר יותר נכנסה גם חטיבה 12 למרחב והשתתפה בקרבות ובהשמדת התשתיות. במקביל נכנסה חטיבה 14 ל"מוצב פלסטין" ששימש את חמאס כבסיס אימונים לפעילויות טרור בסמוך למרחב בית חאנון, וכבשה אותו. ב-2 בנובמבר נפל סרן במילואים יובל זילבר,, מפקד מחלקה בגדוד 7007 שבחטיבת הראל, במהלך הקרב על מוצב פלסטין. ב-10 בנובמבר נפלו 4 מלוחמי גדוד 697 של עוצבת חצי האש, ונפצעו 6 נוספים בפיצוץ של פיר ממולכד בבית חאנון ביניהם: רס"ן (מיל') משה ידידיה לייטר, רס"ר (מיל') מתן מאיר, רס"ם (מיל') יוסף חיים (יוסי) הרשקוביץ, ורס"ר (מיל') סרגיי שמרקין. ב-13 בנובמבר נפל רס"ר במילואים רז אבועלפיה, לוחם פלחה"ן בגדס"ר חטיבת הנגב, במהלך קרב סמוך לבית הספר של אונר"א בעיר. איתי אנגל שהתלווה ללוחמי היחידה פרסם בתוכנית עובדה סרט המתעד את יום הלחימה, במהלכו נמצאו בבית הספר כלי נשק ותחמושת. ב-14 בנובמבר נפל סרן במילואים עמרי יוסף דוד, סגן מפקד פלוגה בגדוד 9217 שבחטיבת הנגב במהלך קרב במרכז העיר. במהלך אותו קרב נפצעו כ-4 לוחמים נוספים. ב-15 בנובמבר נפצעו כ-2 חיילים מגדוד 9217 במהלך קרב במרכז העיר. ב-16 בנובמבר נפצעו כ-13 חיילים מגדוד 6863 בהיתקלות בבית בסמוך לקסבה של בית חאנון. החטיבה המשיכה בקרב בימים הבאים, השמידה תשתיות חמאס והרגה פעילי חמאס רבים. בנוסף סיכלה מטרות ובהן השמידו הכוחות אמצעי לחימה, תחמושת ומטענים שאותרו בגן ילדים במרחב. בהמשך החודש פשטו הכוחות על מרחב הקסבה של בית חאנון, והשמידו תשתיות אויב נוספות במרחב. במהלך קרבות אלו הצטרפה חטיבה 14 לחטיבות 551 ו-12 שכבר נלחמו במרחב. ב-18 בדצמבר פורסם כי עוצבת סיני סיימה את תפקידה בלחימה בבית חאנון. זאת לאחר שהעוצבה השתלטה על תשתיות חמאס ובהם פירי מנהרות ואמצעי לחימה. עם סיום המשימות, השליטה בגזרה הועברה לאוגדת עזה. פלגת לוחמים של יחידת הלוט"ר מחטיבת המרום אשר נלחמת לראשונה בעזה כחלק מצוותי הקרב החטיבתיים, במהלך פעילות באזור בית חאנון זיהו הלוחמים מחבל יוצא מפיר מנהרה תוך שהוא יורה צרורות לעבר הכוח ככל הנראה במטרה למשוך אותם לכיוון מטען שהונח בסמוך ללוחמים. הלוחמים פתחו במכת אש, השליכו רימונים ונטרלו את האיום ממרחק. לאחר מכן, פיר המנהרה הושמד. ב-8 במרץ 2024 פורסם כי גדוד נצח יהודה פעל במשך השבוע במרחב בית חאנון בצפון הרצועה, במקביל להגנה על הגדר ועוטף עזה. הגדוד ביצע מספר פשיטות מקומיות לצורך הגנה על העוטף ולהשמדת תשתיות אויב במרחב. בשבוע של סוף חודש מרץ ותחילת אפריל הגדוד ביצע פעילות התקפית נוספת במרחב, והשמיד עשרות מבנים ששימשו לטרור. הפשיטות הממוקדות נמשכו גם לחודש אפריל, כאשר ב-16 בחודש נכנסו כוחות של גדוד נצח יהודה של כפיר וגדוד 890 של צנחנים לבית הספר מהדיה א-שווא בעיר כדי לעצור מספר מחבלים ששהו במתחם בחסות האוכלוסייה, על פי מידע מודיעיני. לפי דיווחים ערביים לכוחות היו רשימות מדויקות של השוהים במקום, והם כרזו להם לצאת, פינו את כל האזרחים מהמתחם, הקימו מרכז לחקירות העצורים, ולאחר מכן עזבו את המקום. ב-7 במאי, לאחר מספר שבועות של חקר הנדסי, הכריז דובר צה"ל כי מנהרה התקפית שהתקרבה עד כ-150 מטר מגדר הגבול, הושמדה בתקיפות אוויריות עוד לפני כן. המנהרה התגלתה כבר ב-2014 במבצע צוק איתן. החקר התבצע בידי מערך ההנדסה של פיקוד הדרום ושל אוגדת עזה, באבטחה של כוחות החטיבה הצפונית ברצועת עזה. ב-22 במאי פעל גדוד נצח יהודה של חטיבת כפיר במרחב בית חאנון. במהלך פעילות לסיכול תשתיות טרור נהרגו מירי צלף סרן ישראל יודקין, וסמ"ר אליהו חיים אמסלם. בנוסף באירוע אחר, כתוצאה מפיצוץ פיר ממולכד בבית, שקרס והביא למספר פצועים נוספים נהרג לוחם סילוק פצצות של יחידת יהל"ם רס"ר גדעון חי דירוא. באותו אירוע נפצעו באורח קשה קצין לוחם מגדוד 97, חטיבת כפיר, ולוחם במילואים מיחידת יהל"ם, של חיל ההנדסה הקרבית. באירוע בו נפלו סרן ישראל יודקין וסמ"ר אליהו (אלי) חיים אמסלם, נפצע באורח קשה לוחם בגדוד 97, חטיבת כפיר. ב-26 במאי הותר לפרסום כי לוחם גדוד נצח יהודה סמ"ר בצלאל צבי קובץ נפטר מפצעיו לאחר שנפגע באותה תקרית הצליפה בה נפלו שני קצין ולוחם מהגדוד, סמ"ר אליהו אמסלם וסרן ישראל יודקין, שהיו הראשונים מהגדוד שנהרגו במלחמה. ב-19 בספטמבר הודיע דובר צה"ל כי גדוד נצח יהודה סיים 7 חודשי לחימה בבית חאנון ויצא מהרצועה. הלוחמים השמידו תשתיות טרור וחיסלו מחבלים נוספים רבים מגדוד בית חאנון. בין הפעולות הלוחמים נתקלו במחבלים שיצאו מפיר וחיסלו את החוליה. אחד מחבריה, כך התברר, היה מפקד הפלוגה של מרחב בית חאנון בחמאס. יואב זיתון, אוגדת המילואים שמתמרנת בעזה במלואה, לראשונה מאז 82' | צפו, באתר ynet, 8 בנובמבר 2023 יואב זיתון, תיעוד: תקיפות חיל האוויר על "קן הטרור" של חמאס, באתר ynet, 8 באוקטובר 2023 גל פרל, איפה התחבולה?, מערכות, גיליון 503, ספטמבר 2024, עמ' 27-22. עכשיו 14 (2024-02-07), רות סוף למילואים: כתבנו עם גדוד 271 שיצאו מעזה, על החזרה הביתה והאתגרים בדרך, נבדק ב-2024-09-06 אביב אביטל, מרב סבר, אלי ברק, "אני לא מרגיש גיבור אלא די פחדן, כמו ברולטה שבה מזל יכריע את גודל האבידות", באתר ישראל היום, 25 בינואר 2024 פעילות חטיבת המילואים 551 במרחב בית חאנון, באתר צה"ל, 11 בנובמבר 2023 טל לב רם, ‏אין פחד: יהיה המחיר אשר יהיה - דיווח מטלטל עם הלוחמים בתוך הרצועה, באתר מעריב אונליין, 4 בנובמבר 2023 קצין יהל"ם הקדיש פיצוץ מנהרה לדודו שנפל: "אחד המאמצים להחזיר את העוטף ל-100% גן עדן", באתר צה"ל לוחמי חטיבת המילואים 14 השתלטו על מוצב פלסטין של חמאס. תיעוד, באתר צה"ל, 15 בנובמבר 2023 יואב זיתון, מכאן יצאו מחבלים לפיגועים: חטיבת המילואים השתלטה על מוצב "פלסטין" | תיעוד, באתר ynet, 15 בנובמבר 2023 סרן (במיל') יובל זילבר ז"ל, באתר צה"ל אבי כהן, יובל זילבר שנהרג בעזה הובא למנוחות: "היית דוגמה ומופת כמפקד - הראשון להתנדב לכל משימה", באתר ישראל היום, 3 בנובמבר 2023 חמישה לוחמי צה"ל נוספים נפלו בקרב, שישה חיילים נפצעו, באתר ערוץ 7, 11 בנובמבר 2023 רס"ר (במיל') רז אבולעפיה ז"ל, באתר צה"ל All Israel News (2023-11-29), Back to Gaza: Join journalist Itai Anghel in the depths of Israel’s war against Hamas | Keshet 12, נבדק ב-2024-05-29 סרן (במיל') עמרי יוסף דוד ז"ל, באתר צה"ל אמיר תיבון, הקיר התמוטט, הלוחמים צנחו: קרב החילוץ של המילואימניקים בבית חאנון, באתר הארץ, 22 בדצמבר 2023 נחום ברנע, בבית חאנון לא נמצא אף אזרח, חי או מת. זה נראה כמו ברלין 45', באתר ynet, 12 בנובמבר 2023 גל פרל, "ייחודו הבולט של צה"ל, שהמפקדים הם סוד כוחו": לקחים מ־1982 ו־2023, מערכות, ‏ 11 באפריל 2024. יומן המלחמה - 23/11, באתר צה"ל, 23 בנובמבר 2023 אורן דגן, ‏תיעוד: צה"ל השלים את משימתו במרחב בית חנון בצפון הרצועה, באתר דבר העובדים בארץ ישראל, 18 בדצמבר 2023 2, 3 נקי: אוגדה 252 סיימה את משימתה במרחב בית חאנון, באתר כאן – תאגיד השידור הישראלי, 18 בדצמבר 2023 לוחמי הלוט"ר נטרלו מחבל יוצא מפיר שניסה למשוך אותם לכיוון מטען, באתר צה"ל, 21 בדצמבר 2023 לראשונה: גדוד 'נצח יהודה' בפשיטות במרחב בית חאנון בצפון הרצועה, באתר צה"ל, 8 במרץ 2024 השמדת עשרות תשתיות טרור וחיסול חוליות מחבלים: חטמ"ר צפונית וגדוד 'נצח יהודה' בפעילות התקפית נוספת במרחב בית חאנון, באתר צה"ל, 4 באפריל 2024 בעקבות מודיעין על הימצאות מחבלים במבנה בית ספר: כוחות הביטחון ביצעו מבצע ממוקד במרחב בית חאנון למעצר וחיסול מחבלים, באתר צה"ל, 17 באפריל 2024 כוחות מתמרנים של צה”ל נכנסו לבית חאנון בצפון הרצועה, אבו עלי אקספרס, 16 באפריל 2024 בהמשך לכניסת כוחות צה”ל לבית חאנון בצפון הרצועה, עיתונאים פלסטינים טוענים שצה”ל מבקש לרוקן את בית חאנון מתושביה., אבו עלי אקספרס יומן המלחמה - 07/05, באתר צה"ל, 7 במאי 2024 סרן ישראל יודקין ז"ל, באתר צה"ל סמ"ר אליהו (אלי) חיים אמסלם ז"ל, באתר צה"ל רס"ר (במיל') גדעון חי דירוא ז"ל, באתר צה"ל מאיר תורג'מן, יואב זיתון, איתמר אייכנר, תמר טרבלסי חדד, אדם קוטב, הותר לפרסום: קצין ולוחם מ"נצח יהודה" ולוחם יהל"ם נפלו בקרבות בצפון הרצועה, באתר ynet, 22 במאי 2024 אמיר בוחבוט‏, הותר לפרסום: 3 לוחמי צה"ל נפלו בקרבות ברצועת עזה, באתר וואלה, 22 במאי 2024 סמ"ר בצלאל צבי קובץ ז"ל, באתר צה"ל לילך שובל, הותר לפרסום – שני חיילי צה"ל נפלו ברצועה: סמ"ר בצלאל צבי קובץ וסמ"ר סהר סודאי, באתר ישראל היום, 26 במאי 2024 האריות של 'נצח יהודה' מסכמים 7 חודשי לחימה בבית חאנון, באתר צה"ל, ‏19.09.24